En decadas emos soportau chunto a Pueblos chermanos a tiranía d'o rechimen monarquico español. Un rechimen que alazetau en una constituzión producto d'un estau d'emerchenzia, o trango d'una dictadura faixista enta una monarquía parlamentaria que son os ereus directos (con o suzesor nombrau por Franco) d'o rechimen anterior, ha consagrau a o capitalismo como unica e incuestionable traza d'almenistrazión economica, d'a mesma traza que ha imposau a unidat d'o reino como unica traza d'almenistrazión posible, reprimindo a os Pueblos que luitan por a suya independenzia politica, cultural y sozial u negando a suya existenzia y os suyos dreitos colectibos. Ta la esfensa d'os suyos alazez d'o sistema, y os partius complizes que lo refirman, se ha dotau de leis electorals, sistemas autonomicos, tribunals, fuerzas armadas y poliziacas, meyos de comunicazión, y tot un tarabidau legal y sozial de cortesanos españols.